വഴക്കിനിടെ തല്ലാന് എടുത്ത മരവടി പിടിച്ചു വാങ്ങി തലയ്ക്കടിച്ച് കൊലപ്പെടുത്തി ഇരിങ്ങാലക്കുടയിലെ 65 കാരന്റെ മരണം കൊലപാതകം ഭാര്യ അറസ്റ്റില് തൃശൂര്: ഇരിങ്ങാലക്കുട കരൂപ്പടന്നയിലെ അറുപത്തിയഞ്ചുകാരന്റെ മരണം കൊലപാതകമെന്ന് പോലീസ്. വഴക്കിനിടെ ഭാര്യ തലയ്ക്കടിച്ച് കൊലപ്പെടുത്തുകയായിരുന്നു എന്നാണു പോലീസ് കണ്ടെത്തല്. കരൂപ്പടന്ന സ്വദേശി മേപ്പുറത്ത് അലി 65 യാണ് മരിച്ചത്. സംഭവത്തില് ഭാര്യ സുഹറയെ പോലീസ് അറസ്റ്റ് ചെയ്തു. കഴിഞ്ഞ വെളളിയാഴ്ച പുലര്ച്ചെയാണ് സംഭവം. കിടപ്പുമുറിയില് പരുക്കേറ്റ നിലയിലായിരുന്നു കണ്ടെത്തിയത്. ദമ്ബതികള് മാത്രമാണ് വീട്ടില് താമസിച്ചിരുന്നത്. രണ്ടു മക്കളുണ്ടെങ്കിലും ഇരുവരും മറ്റിടങ്ങളിലാണ് താമസം. ശുചിമുറിയില് തലയടിച്ചു വീണ പരുക്കാണെന്ന് ഭാര്യ സുഹറ പൊലീസിനോട് പറഞ്ഞിരുന്നു. പക്ഷേ, പരുക്കുകളുടെ സ്വഭാവം കണ്ട പൊലീസിന് തോന്നിയ സംശയത്തെ തുടര്ന്ന് സുഹറയെ വിശദമായി ചോദ്യം ചെയ്യുകയായിരുന്നു. സംഭവ ദിവസം രാത്രി ഇരുവരും തമ്മില് വഴക്കുണ്ടായി. തന്നെ അടിക്കാനായി അടുക്കളയില് നിന്നെടുത്ത് കൊണ്ടുവന്ന മരവടി കൊണ്ട് തിരിച്ചടിച്ചെന്നാണ് സുഹറ ചോദ്യം ചെയ്യലില് പോലീസിനോട് പറഞ്ഞത്. മരിച്ചെന്ന് മനസിലായതോടെ മരവടി ചവറില് ഒളിപ്പിച്ചു. ഇതു പോലീസ് കണ്ടെടുത്തു. ഇരിങ്ങാലക്കുട ഡി.വൈ.എസ്.പി. ബാബു കെ.തോമസിന്റെ നേതൃത്വത്തില് പ്രത്യേക സംഘത്തെ രൂപീകരിച്ചായിരുന്നു അന്വേഷണത്തിന് നേതൃത്വം നല്കിയത്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.